CELEX: 32020D2167
Language: hu
Date: 2020-12-17 00:00:00
Title: A Bizottság (EU) 2020/2167 végrehajtási határozata (2020. december 17.) a krónikus sorvadásos betegséggel kapcsolatos egyes védelmi intézkedésekről szóló (EU) 2016/1918 végrehajtási határozatnak az alkalmazási időszak meghosszabbítása útján történő módosításáról (az értesítés a C(2020) 8802. számú dokumentummal történt) (EGT-vonatkozású szöveg)

2020.12.21.   
               
               
                  HU
               
               
                  Az Európai Unió Hivatalos Lapja
               
               
                  L 431/70
               
            
         A BIZOTTSÁG (EU) 2020/2167 VÉGREHAJTÁSI HATÁROZATA
         (2020. december 17.)
         a krónikus sorvadásos betegséggel kapcsolatos egyes védelmi intézkedésekről szóló (EU) 2016/1918 végrehajtási határozatnak az alkalmazási időszak meghosszabbítása útján történő módosításáról
         
            
               (az értesítés a C(2020) 8802. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 4. cikke (2) bekezdésére,
         mivel:
         
                     (1)
                  
                  
                     A 999/2001/EK rendelet szabályokat határoz meg a fertőző szivacsos agyvelőbántalmak (a továbbiakban: TSE-k) megelőzésére, az ellenük való védekezésre és a felszámolásukra vonatkozóan az Unióban. Hatálya kiterjed az élő állatok és az állati eredetű termékek előállítására és forgalomba hozatalára, valamint bizonyos különleges esetekben ezek kivitelére. Rendelkezik többek között a TSE-k kitörése esetére védelmi intézkedések elfogadásáról.
                  
               
                     (2)
                  
                  
                     Az (EU) 2016/1918 bizottsági végrehajtási határozat (2) ideiglenes védelmi intézkedéseket állapít meg a krónikus sorvadásos betegséggel (CWD) kapcsolatban. Elfogadására a CWD 2016-ban Norvégiában szarvasféléken észlelt hat esete után került sor, amelyek közül négy eset rénszarvasokban, kettő pedig jávorszarvasokban fordult elő. Ez volt az első példa arra, hogy a CWD-t Európában észlelték, és egyúttal a világon az első természetes esetek rénszarvasnál.
                  
               
                     (3)
                  
                  
                     2017 januárja és 2020 szeptembere között Norvégia a CWD-nek vadon élő rénszarvasok körében észlelt tizenhat, illetve annak a vadon élő jávorszarvasok körében észlelt öt újabb esetéről, továbbá a CWD-nek gímszarvasban észlelt egy esetéről tájékoztatta a Bizottságot és a tagállamokat. 2018-ban Finnország észlelte a CWD első esetét az Unióban, 2020 novemberében pedig egy további esetet. Svédország 2019-ben három, 2020 szeptemberében pedig egy újabb esetet észlelt. A finnországi és svédországi CWD-esetek mindegyikét vadon élő jávorszarvasokban észlelték.
                  
               
                     (4)
                  
                  
                     A 999/2001/EK rendelet III. melléklete A. fejezete III. részének A. pontja 2018. január 1-jétől 2020. december 31-ig tartó hároméves megfigyelési programot ír elő a CWD-re vonatkozóan. A megfigyelési program technikai előírásainak megfelelő adatgyűjtés azonban 2021-ben részben folytatódni fog, adott esetben egy nagyobb adatkészlet összegyűjtése céljából. Ebből adódóan a megfigyelési program eredményeinek tudományos értékelése – amelyre a CWD-vel kapcsolatos jövőbeli szakpolitikai alternatívák kidolgozásához lesz szükség – 2022 előtt várhatóan nem fog rendelkezésre állni.
                  
               
                     (5)
                  
                  
                     2019. november 11-én az Európai Élelmiszerbiztonsági Hatóság tudományos szakvéleményt tett közzé a krónikus sorvadásos betegségre (CWD) vonatkozó III. frissítés (3) formájában (a továbbiakban: az EFSA szakvéleménye). Ugyanakkor hosszabb időre van szükség annak eldöntéséhez, hogy az EFSA szakvéleményében foglalt következtetések és ajánlások milyen formában tükröződjenek az uniós szabályokban.
                  
               
                     (6)
                  
                  
                     Figyelembe véve a CWD Norvégiában, Finnországban és Svédországban észlelt új eseteit, valamint a CWD-re vonatkozó hároméves megfigyelési program eredményére várva és a megfigyelési program eredményeinek 2022-ben várható tudományos értékelésének elkészültéig, továbbá figyelembe véve, hogy az EFSA szakvéleményének mérlegeléséhez további időre van szükség, az (EU) 2016/1918 végrehajtási határozat alkalmazási időszakát indokolt 2022. december 31-ig meghosszabbítani.
                  
               
                     (7)
                  
                  
                     Az (EU) 2016/1918 végrehajtási határozatot ezért ennek megfelelően módosítani kell.
                  
               
                     (8)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2016/1918 végrehajtási határozat 4. cikkében a „2020. december 31-ig” szöveg helyébe a „2022. december 31-ig” szöveg lép.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. december 17-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 147., 2001.5.31., 1. o.
         
         
            (2)  A Bizottság (EU) 2016/1918 végrehajtási határozata (2016. október 28.) a krónikus sorvadásos betegséggel kapcsolatos egyes védelmi intézkedésekről (HL L 296., 2016.11.1., 21. o.).
         
            (3)  https://doi.org/10.2903/j.efsa.2019,5863